Diari Oficial de la Generalitat Valenciana


Sumari del DOGV 2794, del 18-07-1996 (1996/838831)

ORDRE de 8 de juliol de 1996, de la Conselleria de Cultura, Educació i Ciència, per la qual es convoca la concessió d'ajudes per a les arts escèniques de la Comunitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2794

Data del DOGV
:   18-07-1996

Secció del DOGV
:   ALTRES DISPOSICIONS

Número del document
:   1996/838831


Data del document
:   08-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 8 de juliol de 1996, de la Conselleria de Cultura, Educació i Ciència, per la qual es convoca la concessió d'ajudes per a les arts escèniques de la Comunitat Valenciana.   
El Decret 36/1994, del Govern Valencià, aprovava el reglament de Teatres de la Generalitat Valenciana, en el qual es fixava com a finalitat de l'ens el desenvolupament i l'execució de la política cultural de la Generalitat Valenciana en el camp de les arts escèniques i, molt especialment, en els sectors del teatre i la dansa.  
Entre les funcions que s'assignen a Teatres de la Generalitat Valenciana, hi ha «el foment de les arts escèniques i la promoció de companyies i grups teatrals, el desenvolupament i promoció de tot tipus d'actuacions teatrals, festivals i certàmens, i el suport a la creativitat escènica i la seua difusió», i també «la cooperació amb altres agents i entitats de desenvolupament cultural en el sector de les arts escèniques d'àmbit públic o privat».  
Amb aquesta finalitat, la Conselleria de Cultura, Educació i Ciència de la Generalitat Valenciana convocà, a través de l'ens públic Teatres de la Generalitat Valenciana, mitjançant l'Ordre de 9 de febrer de 1996, un concurs públic per a la concessió d'ajudes per a les arts escèniques que incloïa les modalitats d'ajudes a la producció, les gires i l'assistència a festivals, la concertació de companyies i projectes d'especial interès. Aquesta ordre, en la disposició addicional, preveia la realització d'una altra convocatòria referida a les modalitats d'ajudes a la creació, a la formació i la investigació, gires i assistència a festivals, entitats sense ànim de lucre i projectes d'especial interès. Aquesta convocatòria, per tant, desplega allò previst en l'esmentada disposició addicional i amb aquesta culmina el programa d'ajudes per a les arts escèniques de la Comunitat Valenciana en aquest exercici.  
Per tot això, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar la concessió d'ajudes per a les arts escèniques en les modalitats de creació, gires i assistència a festivals, formació i investigació, ajudes a entitats sense ànim de lucre i projectes d'especial interès, i aprovar les bases per què es regirà, que s'inclouen com a annex I en aquesta ordre.  
Segon  
L'import global màxim d'aquestes ajudes és de 47.346.978 de pessetes, que es pagaran a càrrec dels crèdits del capítol IV, línia de subvenció 4.01, dels vigents pressupostos de l'ens públic Teatres de la Generalitat Valenciana.  
DISPOSICIONS FINALS  
Primera  
Es faculta la Direcció de Teatres de la Generalitat Valenciana perquè, en l'àmbit de les seues competències, dicte les resolucions necessàries per al desplegament i l'execució d'aquesta ordre.  
Segona  
Contra aquesta ordre, que posa fi a la via administrativa, es podrà interposar un recurs contenciós administratiu, en el termini de dos mesos a partir de l'endemà de la publicació en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana.  
Per a interposar el recurs caldrà la comunicació prèvia a aquest òrgan.  
Tot això d'acord amb l'article 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 8 de juliol de 1996.  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases reguladores de la convocatòria pública per a la concessió d'ajudes per a les arts escèniques de la Comunitat Valenciana per a 1996  
CAPíTOL I  
Normes generals  
1. Objecte d'aquestes ajudes  
L'objecte d'aquestes ajudes és contribuir al manteniment i a la consolidació del teatre i de la dansa a la Comunitat Valenciana, a través de la potenciació de les diferents activitats que es realitzen en aquests sectors, amb la finalitat última que els ciutadans puguen disposar d'una oferta diversificada i de qualitat.  
2. Modalitats i quantia de les ajudes  
2.1 Aquesta convocatòria comprén les modalitats d'ajudes següents:  
a) Ajudes a la creació  
b) Ajudes a gires i assistència a festivals  
c) Ajudes a la formació i la investigació  
d) Ajudes a entitats sense ànim de lucre  
e) Ajudes a projectes d'especial interès  
2.2 L'import global màxim d'aquestes ajudes és de 18.372.094 de pessetes, que es distribuirà entre les diferents modalitats en funció de les sol·licituds i projectes presentats.  
3. Beneficiaris  
Dins dels límits pressupostaris i d'acord amb les condicions i criteris que estableixen aquestes bases, podran obtenir aquestes ajudes les persones físiques i jurídiques que complisquen els requisits específics que s'indiquen per a cada modalitat d'ajuda i que realitzen les actuacions previstes en cada cas durant aquest exercici.  
4. Sol·licituds  
4.1 La sol·licitud d'aquestes ajudes es formularà davant l'ens públic Teatres de la Generalitat en el termini de quinze dies comptats des de l'endemà del dia de publicació d'aquesta convocatòria en el Diari Oficial de la Generalitat Valenciana.  
4.2 Les sol·licituds s'hauran de formalitzar en el model d'instància que figura com a annex II.  
4.3 Les instàncies es podran presentar a les direccions territorials de Cultura i Educació de València, Castelló i Alacant, als serveis centrals d'aquesta conselleria, a l'ens públic Teatres de la Generalitat Valenciana i als centres d'Informació, Iniciatives i Reclamacions de la Generalitat Valenciana, o per qualsevol dels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les direccions territorials de Cultura enviaran les sol·licituds d'ajuda amb l'informe corresponent a Teatres de la Generalitat Valenciana en el termini màxim de 10 dies naturals.  
4.4 A més de la instància, els interessats en aquestes ajudes hauran de presentar la documentació següent:  
a) Quan el sol·licitant siga una persona física:  
- Fotocòpia del DNI.  
b) Quan es tracte d'associacions, companyies o empreses:  
- Número de CIF;  
- Fotocòpia d'un document oficial o notarial que n'acredite l'existència legal;  
- Certificat de l'acord adoptat per l'òrgan de govern corresponent en què s'aprove sol·licitar l'ajuda i es faculte el president, gerent, etc., per a subscriure la petició;  
- Fotocòpia del DNI de qui subscriga la petició en nom de l'empresa o associació.  
c) Dades bancàries, número de compte, agència i nom de l'entitat on el sol·licitant vol rebre l'ajuda si li és concedida.  
d) Excepte en el cas de persones físiques, caldrà el certificat d'inscripció en el Registre Administratiu d'Empreses i Associacions de Caràcter Teatral de la Comunitat Valenciana, o els justificants d'haver iniciat els tràmits d'inscripció en aquest registre.  
e) Documents específics de cada modalitat d'ajuda que es recullen en els capítols següents d'aquestes bases.  
4.5 Si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies corregisca aquests defectes, amb l'advertiment que si no ho fa no es cursarà la sol·licitud incompleta i s'arxivarà l'expedient sense més tràmits   
En el cas que, per a les modalitats de gires i assistència a festivals i projectes d'especial interès, s'haja sol·licitat ajuda segons la convocatòria publicada en el DOGV núm. 2.693, de 21 de febrer de 1996, i haja sigut denegada, els interessats podran sol·licitar novament aquesta ajuda en els termes que estableixen els punts anteriors, però no caldrà, quan la sol·licitud d'ajuda siga coincident amb l'anterior, aportar els documents que ja consten en Teatres de la Generalitat Valenciana en relació amb la sol·licitud, excepte quan hagen de ser actualitzats, com és el cas dels certificats de compliment de les obligacions tributaries i davant la Seguretat Social, etc. En les sol·licituds que concórrega aquesta circumstància es mencionarà expressament que l'ajuda ja se sol·licità en la convocatòria publicada en el DOGV de 21 de febrer de 1996.  
4.6 Un mateix peticionari solament podrà sol·licitar una ajuda per cada una de les modalitats previstes en aquesta convocatòria.  
5. Resolució de la convocatòria  
5.1. Per a la valoració de les sol·licituds presentades, es crea una Comissió Tècnica de la qual no podran formar part persones directament relacionades amb els expedients que s'han de valorar.  
La Comissió Tècnica estarà presidida pel director de Teatres de la Generalitat Valenciana, i integrada pel gerent de Teatres de la Generalitat Valenciana, que serà el vicepresident, i cinc vocals designats pel director d'aquest ens públic.  
El secretari de la comissió serà designat pel director de Teatres de la Generalitat Valenciana entre el personal de l'ens.  
5.2 Tant el director de Teatres de la Generalitat Valenciana com la Comissió, podran demanar als interessats totes les dades i acreditacions que consideren necessàries per a l'adequada qualificació dels projectes.  
5.3 La Comissió Tècnica elevarà la proposta al president de Teatres de la Generalitat Valenciana, que haurà de resoldre aquesta convocatòria en el termini de 45 dies naturals des de l'endemà de l'últim dia hàbil que es puguen presentar les instàncies.  
En cas que la convocatòria no siga resolta en el termini anteriorment previst, s'hauran de considerar desestimades totes les sol·licituds.  
5.4 L'import de les subvencions regulades en aquesta convocatòria en cap cas no podrà ser d'una quantia que, tot sol o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a realitzar pel beneficiari.  
6. Obligacions dels beneficiaris  
Amb caràcter general, els beneficiaris d'aquestes subvencions estan obligats a:  
a) Comunicar a Teatres de la Generalitat Valenciana l'acceptació de l'ajuda en el termini dels 15 dies naturals següents a la recepció de la notificació de concessió. En cas que no es comunique aquesta acceptació, s'entendrà que el beneficiari hi renuncia i perdrà el dret a l'ajuda.  
b) Acreditar, en el termini màxim de 15 dies des de l'endemà de la notificació de concessió, que es troben al corrent en les seues obligacions tributàries i davant la Seguretat Social, amb referència als 12 mesos anteriors a la sol·licitud de la subvenció, en els termes que preveu l'Ordre de la Conselleria d'Economia i Hisenda de 30 de maig de 1996 (DOGV de 21.06.96).  
c) Realitzar l'activitat que fonamenta la concessió de la subvenció d'acord amb el programa presentat.  
d) Comunicar a Teatres de la Generalitat Valenciana qualsevol canvi que es puga produir en el programa definitiu de l'activitat abans de realitzar-la.  
e) Fer constar en tota publicació, fullet, programa, publicitat, etc., en qualsevol mitjà o suport que es realitze, el patrocini de l'activitat per la Generalitat Valenciana. Per a això, s'inserirà en lloc preferent i destacat el logotip de Teatres de la Generalitat Valenciana, d'acord amb les normes d'identitat corporativa d'aquesta institució.  
f) Justificar l'ús de la subvenció en la forma que s'indica en aquestes bases.  
g) Comunicar a Teatres de la Generalitat Valenciana les subvencions concedides per a aquest mateix fi i l'import.  
h) Sotmetre's a les actuacions de control financer que corresponen a la Intervenció General en relació amb les subvencions o ajudes concedides.  
i) Acreditar la realització de l'activitat i el compliment dels requisits i condicions que determina la concessió o l'ús de l'ajuda.  
j) Les que amb caràcter específic i per a cada modalitat es determinen en els capítols següents.  
7. Justificació i pagament de les ajudes  
7.1 El pagament d'aquestes ajudes es realitzarà d'una sola vegada, sempre que l'activitat s'haja realitzat d'acord amb el programa presentat i se'n justifique correctament l'ús.  
7.2 Tots els documents que valguen per a justificar la subvenció s'hauran de presentar a Teatres de la Generalitat Valenciana abans del 20 de desembre de 1996. A partir d'aquest dia el crèdit pressupostari quedarà anul·lat i es perdrà el dret a cobrar l'ajuda concedida.  
7.3 Per a les ajudes a gires i assistència a festivals, projectes d'especial interès i entitats sense ànim de lucre, s'haurà de presentar la documentació següent:  
- Memòria de les activitats realitzades en què s'indique el pressupost final per partides.  
- Publicitat en mitjans de comunicació, fullets i cartells editats.  
- Justificants de despeses pel valor de la subvenció concedida.  
7.4 Per a les ajudes a la creació, s'haurà de presentar la documentació següent:  
- Text original de l'obra.  
- Declaració signada per què se cedeixen a Teatres de la Generalitat Valenciana els drets de publicació o producció de l'obra, en el cas que no hi haja un compromís previ entre l'autor i una editorial o companyia.  
7.5 Per a les ajudes a la formació i la investigació, s'haurà de presentar la documentació següent:  
a) En el cas que tinguen per finalitat l'assistència a cursos de perfeccionament:  
- Memòria de les activitats realitzades.  
- Justificants de matrícula i acreditació d'assistència al curs expedit pel centre on s'ha impartit.  
b) En el cas que tinguen per finalitat la realització de projectes de formació:  
- Memòria de les activitats realitzades en què s'indique el pressupost final per partides.  
- Publicitat en mitjans de comunicació, cartells i fullets editats.  
- Justificants de despeses pel valor de la subvenció concedida.  
c) En el cas que tinguen per finalitat la realització de projectes d'investigació:  
- Memòria de les activitats realitzades.  
- Còpia del projecte d'investigació.  
7.6 No obstant això, Teatres de la Generalitat Valenciana podrà anticipar el pagament fins el 60% de la totalitat de la subvenció concedida, després de la presentació de l'aval bancari per l'import que s'ha de percebre, d'acord amb les normes següents.  
- Fins a un 40% de l'import de la subvenció es podrà lliurar d'immediat una vegada concedida.  
- Fins a un 20% es pagarà després de l'aportació i la comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.  
S'exceptuen del que preveu aquest punt les ajudes per a la formació i la investigació.  
8. Altres disposicions  
8.1 Teatres de la Generalitat Valenciana es reserva la possibilitat de reduir l'import de la subvenció o de revocar la concessió si el programa definitiu no es correspon bàsicament amb el que es va presentar per a sol·licitar la subvenció.  
8.2 Teatres de la Generalitat Valenciana es reserva igualment la possibilitat de revocar la subvenció en cas d'incompliment d'alguna de les obligacions imposades als beneficiaris per aquestes bases.  
8.3 Tota alteració de les condicions que s'han tingut en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
8.4 Serà procedent el reintegrament de les quantitats percebudes i l'exigència de interès de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenció de la subvenció sense complir les condicions requerides per a això.  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
CAPíTOL II  
Ajudes a la creació  
9. Finalitat de la concessió  
Les ajudes a la creació tenen per finalitat potenciar l'escriptura teatral d'autors valencians, tant en castellà com en valencià.  
10. Quanties i modalitats d'aquestes ajudes  
Es convoquen set ajudes, una per a autors que tinguen almenys una de les obres publicada; tres per a autors que almenys hagen posat dos dels seus textos en escena, i tres més per a autors novells que no hagen publicat ni representat les seues obres.  
La dotació global destinada a aquestes ajudes serà de dos milions quatre-centes mil pessetes.  
La distribució per modalitats serà la següent:  
a) Per a autors que hagen publicat: 600.000 PTA cada ajuda.  
b) Per a autors que hagen posat en escena les obres: 400.000 PTA cada ajuda.  
c) Per a autors novells: 200.000 PTA cada ajuda.  
11. Beneficiaris  
Solament podran sol·licitar aquestes ajudes autors nascuts a la Comunitat Valenciana o que tinguen la seua residència i lloc de treball habitual en aquesta.  
12. Documentació específica que ha d'acompanyar la sol·licitud  
a) Currículum personal on conste la seua trajectòria com a autor dramàtic i la seua relació amb el món del teatre.  
b) Sinopsi argumental del text que proposa escriure, indicant si serà en valencià o castellà.  
c) Termini en què es compromet a lliurar l'obra escrita, que no podrà superar el 20 de desembre de 1996.  
13. Criteris de selecció  
La valoració de les sol·licituds presentades es realitzarà d'acord amb els criteris següents:  
a) Trajectòria professional del sol·licitant.  
b) Proposta de text que presenta.  
c) Es valorarà especialment el fet que hi haja algun compromís de publicació entre l'autor i una editorial o bé de producció amb una companyia o empresa.  
14. Obligacions particulars dels beneficiaris  
En el cas que Teatres de la Generalitat Valenciana decidisca produir o editar algun dels textos objecte d'ajuda, l'autor haurà de donar l'autorització pertinent. Això no obstant, si s'ha presentat amb la sol·licitud un compromís previ entre l'autor i una editorial o companyia per a l'edició o producció del text, aquest es respectarà.  
En el cas que uns tercers decidisquen editar o produir algun dels textos, els beneficiaris de les ajudes es comprometen a fer constar la col·laboració de la Conselleria de Cultura, Educació i Ciència de la Generalitat Valenciana i a incloure el logotip de Teatres de la Generalitat Valenciana en el material imprès que es difonga.  
CAPíTOL III  
Ajudes a gires i assistència a festivals  
15. Finalitat de la concessió  
Les ajudes a gires i assistència a festivals tenen per finalitat facilitar l'exhibició de les produccions de companyies valencianes de teatre o dansa a Espanya o a l'estranger, i la presència d'aquestes en festivals o mostres de caràcter nacional o internacional.  
S'exclouen d'aquestes ajudes les gires o festival que es realitzen al territori de la Comunitat Valenciana.  
16. Quantia d'aquestes ajudes  
De conformitat amb la base 2.2, el nombre d'ajudes concedides i la dotació destinada estaran en funció de les sol·licituds i pressupost presentats  
17. Beneficiaris  
Solament podran sol·licitar aquestes ajudes companyies o empreses de la Comunitat Valenciana.  
18. Documentació específica que ha d'acompanyar la sol·licitud  
a) En el cas de gires.  
1) Projecte de gira, que continga:  
- àmbit territorial de la gira.  
- Títol i autor de l'obra.  
- Quadres artístics, tècnics i de gestió.  
- Previsió de duració, calendari, locals i municipis on es realitzen les representacions.  
- Pressupost de despeses, ingressos i dèficit previst.  
2) Memòria d'activitats realitzades en els anys anteriors per la companyia.  
b) En el cas d'assistència a festivals.  
1)Memòria de les activitats de la companyia on s'indiquen els festivals o mostres a què ha assistit.  
2) Carta de compromís de l'entitat organitzadora del festival on es demane l'assistència de la companyia o empresa que sol·licita l'ajuda.  
3) Pressupost de despeses, ingressos i dèficit previst.  
19. Criteris de selecció  
La valoració de les sol·licituds presentades es realitzarà d'acord amb els criteris següents:  
a) En el cas de gires.  
- Trajectòria professional de la companyia.  
- Qualitat i valor artístic del projecte.  
- Resultats obtinguts en gires anteriors.  
- Nombre de dies d'actuació i locals de representació.  
- Foment dels autors valencians.  
b) En el cas d'assistència a festivals.  
- Trajectòria professional de la companyia.  
- Qualitat i interès del festival a què es vol assistir.  
- Caràcter nacional o internacional del festival.  
- Suport d'altres organismes o institucions.  
CAPíTOL IV  
Ajudes a la formació i la investigació  
20. Finalitat de la concessió  
Aquestes ajudes tenen per finalitat potenciar el reciclatge i la formació especialitzada dels diferents agents que participen en els processos de creació, producció, distribució i exhibició de productes teatrals i de dansa, i propiciar projectes d'investigació que afavorisquen un major coneixement dels sectors de teatre i dansa en la nostra comunitat.  
21. Quantia de les ajudes  
D'acord amb la base 2.2 el nombre d'ajudes concedides i la dotació destinada estaran en funció de les sol·licituds i pressupost presentats.  
22. Beneficiaris  
Persones físiques o entitats jurídiques de la Comunitat Valenciana que vulguen realitzar activitats de formació especialitzada o investigació en els sectors de teatre i dansa.  
23. Documentació específica que ha d'adjuntar a la sol·licitud  
a) En el cas de petició d'ajudes per a assistència a cursos especialitzats, congressos, jornades, etc.:  
- Memòria explicativa del programa de treball a realitzar.  
- Currículum professional del peticionari.  
- Lloc, data, i durada de l'acció formativa per a la qual se sol·licita l'ajuda.  
- Cost de matrícula i despeses addicionals de desplaçament i allotjament.  
b) En el cas de petició d'ajuda per a la realització de projectes de formació o investigació:  
- Presentació del projecte que es pretén realitzar, que almenys ha d'incloure: finalitat, objectius, continguts, activitats, pressupost de realització i terminis d'execució.  
- Currículums professionals de les persones que participen en el projecte com a professors o investigadors.  
- Especificació, si és el cas, de les entitats o organismes que col·laboren en el projecte.  
24. Criteris de selecció  
La valoració de les sol·licituds presentades es realitzarà d'acord amb els criteris següents:  
- Interès de l'acció formativa o projecte que es presenta.  
- Currículums dels sol·licitants.  
- Es valorarà el fet que les peticions o projectes que es presenten estiguen avalats per entitats o organismes que habitualment duguen a terme programes de formació o investigació, especialment si són en els sectors de dansa o teatre.  
25. Obligacions particulars dels beneficiaris  
En el cas de projectes d'investigació, els beneficiaris estan obligats a lliurar una còpia dels treballs realitzats a Teatres de la Generalitat Valenciana.  
En el cas d'assistència a cursos, congressos, etc. i també en el de realització de programes de formació, els assistents i les entitats organitzadores hauran de presentar una memòria de les activitats realitzades en els 30 dies següents a l'acabament del curs i, com a màxim, abans del 15 de juliol de 1997.  
CAPíTOL IV  
Ajuda a entitats sense ànim de lucre  
26. Finalitat d'aquestes ajudes  
Aquesta modalitat d'ajudes té com a finalitat potenciar les activitats de teatre i dansa que realitzen associacions i entitats sense finalitat lucrativa, especialment les federacions o agrupacions que duguen a terme les seues activitats en tot el territori de la Comunitat Valenciana.  
27. Quantia de les ajudes  
D'acord amb la base 2.2, el nombre d'ajudes concedides i la dotació destinada estaran en funció de les sol·licituds i pressupost presentats.  
28. Beneficiaris  
Associacions i entitats culturals sense finalitat de lucre que duguen a terme les seues activitats a la Comunitat Valenciana.  
29. Documentació específica que s'ha d'adjuntar a la sol·licitud  
1) Projecte que es proposa realitzar, que indique:  
- Objectius i destinataris del projecte.  
- Activitats a realitzar, dates previstes, mitjans materials, humans i tècnics de què es disposa.  
- Pressupost detallat de despeses, ingressos i dèficit previst.  
2) Memòria de les activitats realitzades en els últims dos anys per l'associació o entitat.  
3) Relació d'altres subvencions i ajudes que s'hagen sol·licitat a entitats públiques o privades amb la mateixa finalitat i l'import de les ajudes concedides.  
4) Registre i estatuts de l'associació o entitat.  
30. Criteris de selecció  
La valoració de les sol·licituds presentades es realitzarà d'acord amb els criteris següents:  
- Trajectòria de l'associació o entitat i resultats obtinguts en la gestió dels seus projectes.  
- Interès i qualitat del projecte que presenten.  
- Incidència del projecte que presenten sobre autors, directors, actors, companyies, etc. de la Comunitat Valenciana.  
CAPíTOL IVI  
Ajudes a projectes d'especial interès  
31. Finalitat de la concessió  
Aquesta modalitat d'ajudes té com a finalitat potenciar els projectes i activitats que per la novetat, especialització o caràcter excepcional puguen ser classificats com a projectes d'especial interès.  
32. Quantia de les ajudes  
D'acord amb la base 2.2, el nombre d'ajudes concedides i la dotació destinada estaran en funció de les sol·licituds i pressupost presentats.  
33. Beneficiaris  
Persones físiques o entitats jurídiques que duguen a terme les seues activitats a la Comunitat Valenciana.  
34. Documentació específica que ha d'acompanyar la sol·licitud  
Projecte que es propose realitzar, que indique:  
- Objectius i destinataris del projecte.  
- Activitats a realitzar, dates previstes, mitjans materials, humans i tècnics de què es disposa.  
- Pressupost detallat de despeses, ingressos i dèficit previst.  
35. Criteris de selecció  
La valoració de les sol·licituds presentades es realitzarà d'acord amb els criteris següents:  
- Trajectòria de la persona o entitat que sol·licita l'ajuda i resultats obtinguts en la gestió dels seus projectes.  
- Interès i qualitat del projecte que presenten.  
- Grau d'innovació i noves dimensions que puga aportar al desenvolupament dels sectors del teatre i la dansa a la Comunitat Valenciana.  
- Incidència del projecte sobre autors, directors, actors, companyies, etc. de la Comunitat Valenciana.  
ANNEX II  
Model d'instància  
Nom i cognoms ... DNI ... amb domicili a ... carrer ... núm. ... CP ...telèfon ... com a ... de la companyia ... o associació ... situada a ... carrer ... núm. ... CP ...telèfon, ... CIF ... inscrita en el Registre Administratiu d'Empreses i Associacions de Caràcter Teatral de la Comunitat Valenciana amb el número ...  
EXPOSE:  
1. Que vull acollir-me a l'Ordre de 8 de juliol de 1996, sobre ajudes genèriques al teatre i la dansa de la Comunitat Valenciana.  
2. Demane ajuda per a les modalitats:  
(Marqueu amb una creu la modalitat o modalitats i indiqueu la quantitat sol·licitada)  
o Ajudes a la creació .. PTA.  
o Ajudes a gires i assistència a festivals .. PTA.  
o Ajudes a la formació i la investigació .. PTA.  
o Ajudes a entitats sense ànim de lucre .. PTA.  
o Ajudes a projectes d'especial interès .. PTA.  
3. Que complisc els requisits i adjunte la documentació que exigeix l'ordre.  
SOL·LICITE que em siga concedida una ajuda global de .. PTA.  
Si m'és concedida l'ajuda que sol·licite, l'import s'haurà d'ingressar en el compte corrent núm. ... del banc o caixa d'estalvis ... codi del banc o caixa ... sucursal ... codi de la sucursal ... adreça ...de ... titular del compte ...  
Lloc i data: ...  
Signatura ...  
TEATRES DE LA GENERALITAT VALENCIANA